ตลาดหุ้นบวก 5.09 จุด
หุ้นปิดช่วงบ่ายที่ระดับ 1,178.01 จุด เพิ่มขึ้น 5.09 จุด(+0.43%) มูลค่าการซื้อขาย 26,660 ล้านบาท ประธาน อีซีบีพร้อมป้องยูโร จับตาประชุมเฟด-อีซีบีสัปดาห์หน้า
27 ก.ค. 2555

หุ้นปิดช่วงบ่ายที่ระดับ 1,178.01 จุด เพิ่มขึ้น 5.09 จุด(+0.43%) มูลค่าการซื้อขาย 26,660 ล้านบาท ประธาน อีซีบีพร้อมป้องยูโร จับตาประชุมเฟด-อีซีบีสัปดาห์หน้า
นักวิเคราะห์ฯ ระบุตลาดหุ้นไทยแกว่งผันผวนแม้ช่วงเช้าบวกแรงจากกรณีที่ประธานอีซีบีให้สัมภาษณ์เชิงบวก แต่ต่อมาตลาดฯมองว่ายังไม่มีมาตรการใดเป็นรูปธรรม แนวโน้มสัปดาห์หน้าจับตาประชุมเฟดและอีซีบี ให้แนวรับ 1,170 แนวต้าน 1,190 จุด
ตลาดหลักทรัพย์ปิดตลาดช่วงบ่ายวันนี้ที่ระดับ 1,178.01 จุด เพิ่มขึ้น 5.09 จุด(+0.43%) มูลค่าการซื้อขาย 26,660 ล้านบาท
การซื้อขายหุ้นวันนี้ ดัชนีเคลื่อนไหวในแดนบวกได้ตลอดวัน โดยขยับขึ้นแตะจุดสูงสุดของวันที่ระดับ 1,189.59 จุด ส่วนดัชนีจุดต่ำสุดของวันอยู่ที่ 1,173.89 จุด
ส่วนหลักทรัพย์เปลี่ยนแปลงวันนี้ เพิ่มขึ้น 282 หลักทรัพย์ ลดลง 242 หลักทรัพย์ และไม่เปลี่ยนแปลง 171 หลักทรัพย์
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นยังแกว่งตัวผันผวนแม้ช่วงเปิดตลาดจะบวกขึ้นไปได้ค่อนข้างแรงหลังประธานธนาคารกลางสหภาพยุโรป(อีซีบี)ให้สัมภาษณ์ออกมาเชิงบวกที่ชี้ว่าพร้อมจะดำเนินการใดๆ ที่จำเป็นเพื่อปกป้องยูโรโซน แต่ในรายละเอียดยังไม่มีมาตรการออกมาเป็นรูปธรรม ตลาดโดยรวมจึงแกว่งผันผวนอยู่ แต่ก็ถือว่าอยู่ในลักษณะของการแกว่งทรงตัวบวก 
"ที่บวกขึ้นไปจากถ้อยแถลงของประธานอีซีบี แต่ยังไม่มีอะไรชัดตลาดจึงแกว่งผันผวน" นายสมชาย กล่าว
ทิศทางสัปดาห์หน้าติดตามการประชุมธนาคารกลางสหรัฐ(เฟด)ในวันที่ 31 ก.ค.-1 ส.ค.นี้ และการประชุมอีซีบีช่วงท้ายสัปดาห์ โดยให้แนวรับ 1,170 จุด แนวต้าน 1,190 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           BANPU  มูลค่าการซื้อขาย 1,849.01 ล้านบาท ปิดที่ 398.00 บาท ลดลง  8.00 บาท          SCB    มูลค่าการซื้อขาย 1,469.27 ล้านบาท ปิดที่ 153.00 บาท เพิ่มขึ้น 3.00 บาท          KBANK  มูลค่าการซื้อขาย 1,284.22 ล้านบาท ปิดที่ 166.50 บาท เพิ่มขึ้น 2.00 บาท          CPF    มูลค่าการซื้อขาย 1,278.54 ล้านบาท ปิดที่  32.00 บาท ราคาไม่เปลี่ยนแปลง          ADVANC มูลค่าการซื้อขาย 1,126.72 ล้านบาท ปิดที่ 200.00 บาท ลดลง  1.00 บาท